
				emlékek egy gyógyuló elméből

				Apa Csend! Csend!!Csend legyen!!!

				Apa dolgozik!!!!

				Érdekes, nem úgy néz ki…

				Az ajtó résen át lesem.A nagypapa nem így csinálja!

				Apa felhős homlokkal, hátratett kézzel fel-alá sétál, majd egy hirtelen fordulattal leül az íróasztal nyikorgó székéhez, és vad tekintettel írni kezd.

				Nekem persze sose engedik.

				A múltkor dolgozósat játszottam.

				Ültem az íróasztalnál, és gondterhelt tekintettel rágcsáltam a tollat, majd “írni” kezdtem.

				Kacagva fényképeztek a felnőttek.

				Aztán csend lett.

				Azon a héten nem született vezércikk a KISZ kitudjahanyadik Kongresszusáról.

			

		

	
		
			[image: ]
		

		
			[image: ]
		

	
		
			[image: ]
		

		
			[image: ]
		

		
			
				bálint virág/terápia

			

		

		
			
				7

			

		

		
			
				Fürdés A nyári rekkenő hőségben nincs is jobb, mint a Balaton hűs vizében lubickolni.

				Nagyanyám balatoni lány volt, ezért irtózott a víztől. Abban ugye síkos halak vannak. Meg bele lehet fulladni. Na de a pesti unokák mégis csak ezért járnak ide... Hősiesen minden nap levonszolt minket a strandra, de a vízbe sose tette be a lábát. Rémülten, mint egy kotlós, aki kacsákat nevelt fel csibékhelyett, futkározott a parton, karjával hadonászott és utasításokat üvöltött 

				felénk. Éreztük, hogy valamit tennünk kell, mielőtt belehal az idegességbe.

				Ekkor húgom, ki még nem múlt három, érezte, itt a lehetőség a nagy szerepre.

				Kitrappolt a sekély vízbe, körbenézett, hogy mindenki látja -e, majd pocakját kidugva vigyázba vágta magát, tisztelgésre emelte kezét és, zengő hangon kiüvöltött a partra.

				Nagymamaaa! Kisdobos becsület szavunkra neeem fulladunk beleee!

				Indián Irigykedve nézem a többieket.

				Úgy vágytam rá, hogy az a színes, csodálatos izé az én fejemen legyen! 

				Jó, hogy én vagyok a legkisebb…

				És persze csak lány. 

				De akkor is! 

				Nekem van egyedül fekete egyenes szálú hajam, mint annak a fura nevű bácsinak a tévében! Aki félmeztelenül vágtázott a lovon, és lobogott után a hosszú haja.

				Pont olyan, mint az enyém.

				Megyek a tyúkólba, hátha találok tollakat.

				Vasárnap Anyám korán járt a piacra. Nem volt messze. Olyan szép neve volt. Fény utca! Ahhoz képest sötét és mocskos volt. Anyám korán járt a piacra,mert akkor még volt ott minden. Tej, tojás és csirke.

				Aznap későn ért oda. Vasárnapra rántott csirkét ígért a családnak.

				Muszáj volt beszerezni a hozzávalókat.Mikor a reggeli derengésben először beszüremlettek a zajok, azt hittem még a nagymama kertjébe álmodom magam. Semmivel sem összetéveszthető hangok, koppanások, suhogások.

				Kinyitottam a szemem.

				Az íróasztal tetejéről egy csirke nézett rám érdeklődve.

				Vasárnap tojásos galuskát ettünk.

				Várakozás Vibráló, meleg nyári nap van, mégis jeges rémület szorítja a szívemet.

				Minden ugyanúgy kezdődik megint. Az időtlen és végtelen nyár ki tudja hanyadik napja.

				Honnan tudnám még.

				Reggel van. Felkelek. Meleg van. 

				A legyek zümmögésén kívül a kakas kukorékolása veri csak fel a megszokott csendet. Távol vagyunk a parttól. A várostól. A pályaudvartól.

				Pedig másra se vágyom, mint ott állni a peronon, és nézni a vonatokat. Mert valamelyik csak AZ lesz. Az, amelyik elhozza nekem a szőke, lobogó hajú, tűsarkon tipegő nőt, abban a csodálatos lenvászon pántos ruhában, aki suhan felém, hogy felkapjon, megpörgesssen, magához öleljen kacagva.

				De csak a jeges szoritás marad.

				Meg a kertkapu rácsa, amin épp kifér a fejem, és el tudom fordítani jobbra, hogy lássam a nyári forróságban üresen vibráló aszfaltot.

				Ma sem adták rám az ünneplő ruhámat.

				Gyilkosság Becsöngettek hozzánk.

				Amikor ajtót nyitottam, egy rendőr állt ott mereven, hivatalosan, ijesztően. Kikukucskáltam a pisztolya mellett. A körfolyosón mindenhol figyelő tekintetek, lebbenő függönyök. Érezni lehetett, ahogy az izgalom megremegteti a levegőt.

				A rendőrbácsi megkérte anyámat, hogy mutassa meg a konyhánkat.

				Ő szorosan össszehúzta magán a pongyolát, és némi idegességgel betessékelte a rend őrét a helyiségbe.

				A rendőr körülnézett, majd fáradtan lerogyott a konyhaszékre, és kért egy kávét.

				A vadonatúj csempe a földön makulátlanul ragyogott, és sehol sem volt a hulla, akit az alattunk lakó néni szerint baltával daraboltunk az éjjel.

				mikulás A Mikulással az orra végzett.

				Amikor 6-án bekopogott hozzánk, nagy puttonyát vonsszolva maga után, nyomában a krampusszal, rémület lett úrrá rajtam. Na most kiderült minden. Reszketve ültem anyám ölében. 

				Egy pontra tudtam csak koncentrálni.A szakállból kikandikáló hatalmas krumpli orra.

				Másnap reggel apám borotválkozott.Vidáman segédkeztem neki. 

				És akkor a döbbenettől elállt a szavam. 

				Apám orra a szappanhabból kikandikálva, vidáman virított felém.

				vihar Már érezni lehetett, hogy valami vibrál a levegőben. 

				A fények furcsán, törten érkeztek le hozzánk. Ionos illatok szálltak felénk és mi, kacagva egymás égnek álló haján, a habokba vetettük magunkat.

				 Majd hirtelen megváltozott minden. 

				Sötétség borította be a vizet, mintha egy haragvó angyal elfedte volna hatalmas szárnyaival a napot.

				De mi tovább kacagva, élveztük a fejünkön átbukó hullámokat.

				Olyan hirtelen, olyan váratlanul csapott le mindkettő. 

				A villám áthasította az eget, a sötétséget, belevágott a vízbe és szétnyitotta, mint Mózes a Vörös- tengert. 

				A csattanás elviselhetetlen volt. 

				Anyám kezének nyoma örökre ott maradt. 

				Egér Motozás hallatszott a kamra felől. Óvatosan beosontunk, és lestük honnan jön a zaj. A zseblámpa fényénél a diók életre keltek, és cincogva menekülésbe fogtak. Kis idő múlva csattant a csapda. 

				Szabadlábra helyezésüket a faluvégi mezőn terveztük.

				Mert mi humánusak vagyunk.

				Az elengedés pillanatában a szemben lévő nyárfárol süvítve csapott le a vércse. 

				gyász A csibék sárgán és pelyhesen nézelődtek a kosárban. A bérház harmadik emeletén életre kelt a húsvéti csoda.

				Sajnos a szobatisztaság, mint kiderült, nem a baromfi erőssége, ezért hamarosan száműzve lettek a telekre. A gyönyörűen megművelt kert és a szomszédok nehezen tolerálták a szabadon kószáló jószágokat. 

				Amikor eluralkodott a lincs-hangulat, döntés született.

				Paprikás csirke lesz vasárnap.

				A temetési menetet nagyanyám vezette, lábassal kezében. 

				Aznap nem ebédeltünk.

				Nagypapa kacag  Nem hahotázik, kacag. Gurgulázva vihog. 

				Először nem tudtuk honnan jön. Nagymama pengeélessé vált tekintettel kereste az udvaron a hang forrását. Egyébként csönd volt. Igazi remegő nyári csönd. És más semmi, csak a kacagás. 

				Valahonnan mélyről. Mintha a föld kacagna. 

				Az udvar homokos földjén frissen túrt halom. Nagymama megállt felette terpeszben, csípőre tett kézzel, lefelé nézett, és mint egy eszelős, aki Jézust játszik, kezét kinyújtva beleüvöltötte: 

				–János! Kelljen fel! 

				És lőn csoda. 

				Halálra váltan néztem, ahogy a földkupac megmozdult, és egy kéz nyúlik ki. Majd még egy. Majd kacagva megjelent egy fej. 

				Nagypapa elkészítette a vermet az idei termésnek.

			

		

	
		
			[image: ]
		

	
		
			[image: ]
		

		
			[image: ]
		

		
			
				bálint virág/terápia

			

		

		
			
				27

			

		

		
			[image: ]
		

		
			
				Vágy Elhatároztam, hogy ez lesz az a nyár. Végre én is azt csinálom majd, mind a nagyok...

				És egy meleg napon, izgatottan, remegő térdekkel elindultam a kisház felé.

				Ott állt feketén és feszesen. Várt. Én elképzeltem, ahogy összeforrva suhanunk. 

				Mellé értem. Finom kézmozdulatokkal 

				megsimogattam, majd átlendítettem a lábam, és az ölébe ültem. Az első másodpercben úgy tűnt, simán megy majd minden. Aztán elbizonytalanodtam. Ezt ő is megérezte. Remegni kezdett, majd hirtelen nekirontott a betonkerítésnek.

				A térdem hamar összeforrt, de a nagypapa motorját nem rakták össze soha többé.

			

		

	
		
			[image: ]
		

	
		
			[image: ]
		

		
			[image: ]
		

		
			
				bálint virág/terápia

			

		

		
			
				29

			

		

		
			[image: ]
		

		
			
				Nagyapa halnikészül Mereven, fogsor nélkül feküdt a sezlonyon. Hangosan nyögött. Anyám gyors mozdulatokkal arrébb tolta nagyanyámat, aki kezeit tördelve rimánkodott. Csinálj már valamit Katika! Én kíváncsian lestem a fejleményeket. Anyám egy percet se késlekedve oda ment az ágyhoz, majd erélyes mozdulatokkal felültette nagyapámat, és ellenkezést nem tűrő hangon kiadta a parancsot.

				Apuka! Azonnal rakja be a fogsorát, és menjen sétálni!

				Nagyapám a szigortól megrettenve tette, amit tenni kellett, és botjára támaszkodva kivonszolta magát az utcára. 

				És ekkor csoda történt. 

				A mellettünk lévő házból kilépett a szomszédasszony. Nagyapám szemmel követhetetlen gyorsasággal háta mögé csapta a botját, majd szálfaegyenes derékkal megemelte a kalapját, és csengő hangon Szép jó napot kívánt!

				Tűz Meleg nyárestén hatalmas máglyát rakni, szalonnát sütni.

				Varázslat.

				Az égbe szálló vörösen izzó pernyék összekeverednek az égen vibráló csillagokkal. Hangos ciripelés kíséri a tűzben táncot járó manókat, és megelevenednek a mesék.

				Hirtelen kiáltás veri fel a csendet.

				– Ég a gatyád!

				És vége a varázsnak.

			

		

	
		
			[image: ]
		

	
		
			[image: ]
		

		
			[image: ]
		

		
			
				bálint virág/terápia

			

		

		
			
				33

			

		

		
			
				tükör 51 évesen nézem magam a tükörben. Lecsupaszítva. Hunyorgok. 

				Félve pislogok ki a szempilláim alól.Zavar a napfény.Olyan éles lesz tőle minden.

				Látszik az összes évgyűrű rajtam, mint egy öreg, viharban kidőlt fán.

				Ez vagyok én? Ez vagyok én!

				Már rég nem néztem tükörbe.

				Pedig még emlékszem, eleinte szépnek és sudárnak látszottam benne. 

				Majd kezdtem kopni. Kicsit hullottak a lombjaim. De még néha, eső után azért szépen csillogtam. Aztán jöttek a viharok, amik ráncigáltak, téptek.

				Meg az élősködők. 

				És én elhittem, hogy egy rozoga öreg thölgy vagyok.

				De hirtelen kisütött a nap. 

				Most nézek a tükörbe.

				Ismerkedünk.

				homok Végre. Süt a nap.

				Ragyogva teríti be a tájat, és én fürdőzöm benne. 

				Kitárt karokkal úszom a forróságban, ami körülölel. 

				Vágytam rá sokáig. 

				Álmodoztam róla. 

				És most végre eggyé válhatunk, miközben homok pereg tagjaim között és csillogó üveggé olvadok. 

				álom Álmomban sorba jöttek felém a rokonok, és hordták a sok régi, ócska kacatot, baba ágyat, baba széket, ragadós gumijú cuclit, szekrényt, sezlonyt, komódot, kalapot.

				Én ordítottam, hogy nem kell, hogy vigyék innen.

				De ők csak hordták és pakoltak kedélyesen csevegve.

				Én ordítottam, ahogy a torkomon kifért.

				Közben repedezni kezdtek a falak, málott vakolat pergett az arcomba és a bokám körül emelkedni kezdett a víz.

				És én csak ordítottam, hogy vigyék innen!

				Nem értik?

				Takarodj!

				Csend lett.

				Mindenki döbbenten fordult felém. Kivált közülük a legöregebb. Odatipegett hozzám, vállamra tette a kezét, és így szólt:

				De nekünk már nem kell. Mégis mit kezdjünk velük?És mosolygott. 

				őrület A fájdalom már minden porcikámon eluralkodott. A sötét gondolatokat nehezen tudtam megfékezni, és úgy éreztem, lassan megbolondulok. A varjú sötéten huhogva követett. A 7-es buszon ez senkit sem zavart. Idegesen rohantam a nagy, sárga épület felé. Itt majd megmentenek! A kihalt, kopott folyosón visszhangzottak a lépteim, és a varjú minden ablakból rám kopogott. Egy ajtó hirtelen kinyílt, és kilépett egy meztelen férfi. Idült mosollyal az ajkán, és piros gumicsizmában 

				közeledett felém, karjait nyújtogatva tessékelt befelé a rácsos helyiségbe.Rémülten futottam tovább megmentőm ajtaja felé.

				Már messziről láttam.

				A tömeg hisztériásan kacagott. Valahol a távolban sikoltoztak. A varjú már a vállamon ülve tépdeste a hajam. Átverekedtem magamat a tömegen.

				És akkor megpillantottam a táblát az ajtón.

				Kérem ne zavarjanak! Meditálok.

				Mese Aznap különösen szépnek éreztem magamat.

				Felöltöttem kedvenc ruhámat, és gondosan kikészítettem magam.

				Égkék szemhéjfestéket tettem fel, kölnit locsoltam kipirosított arcomra, és tűzpiros rúzzsal élénkítettem ajkaimat.

				Mosolyogva suhantam végig a a városon.

				Fekete hajam lobogott a szélben.

				Bódultan fordultak utánam az emberek!

				A villamoson egy kislány ült velem szemben.

				Rámosolyogtam. Ő üdvözült arccal nézett vissza rám, majd áhítattal telt hangon suttogta:

				Nézd anya!

				Boszorkány!

				angyalka Besötétedett, és mi elindultunk haza, ahol, ha jók voltunk, várt ránk az angyalka. Nagymamaillatba burkolózó szobából léptünk ki a fagyos utcára. Marica fogta a kezünket, és mi kétoldalt csimpaszkodtunk naftalin szagú bundájába. Izgatottan néztünk be minden ablakon. Lestük a fényeket, az árnyakat. 

				Titokkal és varázslattal volt tele a levegő. Repesve értünk haza. Halk zene szűrődött ki a résényire tárt ajtón. Huzat lebbentette meg a csipkefüggönyt, és mi láttuk, ahogy egy angyal suhanva száll tova a város felett, otthagyva nekünk néhány szál aranyhajat, narancs illatot, és a karácsonyt.

				Utószó Én onnan tudtam, hogy vége a karácsonynak, hogy 26.-án este a gyerek közölte, hogy fáj a torka és rázza a hideg, meg onnan, hogy a mosógép, tele az ünnep alatt ki nem mosott holmikkal, kiírta, hogy f5-ös hiba, meg onnan is, hogy a családfő lila fejjel jött ki a fürdőszobából, egyszál törülközőben, és üvöltve kérdezte miért nincs melegvíz.

				Meg onnan is tudtam, hogy vége a karácsonynak, mert hajnali hatkor a bank SMS-ére ébredtem, hogy levontá a pénzünket.

				Meg onnan, hogy a kutya húsz perc nyammogás után „lerepült” az ágyról és ő utánna bosszúból 4 tócsát és 3 kupacot hagyott nekem, miközben a 

				macska felmászott a fára, lesett a fáról és nem törtem ki a lábát. Az enyémet majdnem, mert az egyik kupacot nem vettem észre.

				Mire felkelt a nap már kitakarította.

				És onnan is tudtam, hogy vége a karácsonynak, hogy amikor visszadőltem a kanapéra, ahol a beteg gyerekkel együtt töltöttük az éjszakát az összes állatal, az szétesett alattam, és a kutya, aki azt hitte játszom, felugrott a mellkasomra és örömében lehányt.

				Ekkor elsirtam magam, mert tudtam, hogy végérvényesen vége a karácsonynak.

				Szeretem Janikovszky Évát mert olyan vicceseket talált ki...

OEBPS/image/51.png





OEBPS/image/Varakozas.png





OEBPS/image/motor.png
by
N
Y
iy
29,
bl
a1
3

GO s

Do





OEBPS/image/nagyapahalnikeszul.png





OEBPS/image/Vihar_jo.png





OEBPS/image/alom.png





OEBPS/image/1.png
balint virag

TERAPIA

emiékek egy gyogyuld elmébal





